“หลุยส์ เตชะอุบล” ยืนยันไม่เกี่ยวข้องสาดหุ้น DOD ลั่นพร้อมซื้อเพิ่มหากราคาลงแรง!!
“หลุยส์ เตชะอุบล” ยืนยันไม่เกี่ยวข้องสาดหุ้น DOD ลั่นพร้อมซื้อเพิ่มหากราคาลงแรง!!
“หลุยส์ เตชะอุบล” ยืนยันไม่เกี่ยวข้องสาดหุ้น DOD ลั่นพร้อมซื้อเพิ่มหากราคาลงแรง!!
8 ต.ค. 2562

สืบเนื่องจากกรณีที่มีกระแสข่าวลือว่า “ผู้ถือหุ้นใหญ่ บริษัท ดีโอดี ไบโอเทค จำกัด (มหาชน) หรือ DOD ได้ทำรายการขายหุ้นออกมาเป็นจำนวนมาก ส่งผลให้ราคาหุ้นปรับตัวลงหนักในวันนี้ (8 ต.ค.62)”
ล่าสุด น.ส.หลุยส์ เตชะอุบล หนึ่งในผู้ถือหุ้นใหญ่ของ DOD ซึ่งมีสัดส่วนถือหุ้น 4,300,000 หุ้น คิดเป็นสัดส่วนการถือครองหุ้น 1.05% จากหุ้นจดทะเบียนทั้งหมด ได้เปิดเผยกับ “ข่าวหุ้นธุรกิจ” ว่าตนไม่มีส่วนเกี่ยวข้องกับกระแสข่าวลือดังกล่าว ซึ่งปัจจุบันยังคงสัดส่วนถือครองหุ้นทั้งจำนวนตามที่มีการรายงานผ่านระบบสารสนเทศของตลาดหลักทรัพย์แห่งประเทศไทย (ตลท.) โดยยืนยันว่าตนมีแผนลงทุนในหุ้น DOD ในระยะยาว
พร้อมกันนี้ยังเปิดเผยว่า ตนพร้อมที่จะซื้อหุ้น DOD เพิ่มในกรณีที่หุ้นปรับตัวลงหนัก เนื่องจากมองว่าพื้นฐานของ DOD ยังแข็งแกร่ง และมีโอกาสที่จะเติบโตสูง
อนึ่งราคาหุ้น DOD ปิดตลาดภาคเช้าอยู่ที่ระดับ 9.10 บาท ปรับตัวลดลง 1.30 บาท หรือ 12.50% ด้วยมูลค่าการซื้อขาย 178.80 ล้านบาท